
Temeljem članka 17. stavak 1.podstavak 1. Zakona o sustavu civilne zaštite („Narodne novine“ broj 82/2015) i članka 31. Statuta općine Dekanovec (Službeni glasnik Međimurske županije br.6/13) općinsko vijeće općine Dekanovec na svojoj 18. sjednici održanoj   ___.12.2016.godine donijelo je  

[bookmark: _GoBack]PLAN RAZVOJA SUSTAVA CIVILNE ZAŠTITE
OPĆINE DEKANOVEC ZA 2017. GODINU

                                                                    I. UVOD

     	Zakonom o sustavu civilne zaštite („Narodne novine“, broj 82/15.) (u daljnjem tekstu Zakon) određeno je da sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštita i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.
          Ovaj Plan razvoja sustava civilne zaštite općine Dekanovec za 2017. sadrži pravac razvoja civilne zaštite s planovima njihove realizacije, odnosno kako bi se ostvario željeni rezultat misije i razvojne vizije sa konačnim ciljevima.
      Da bi ovaj Plan razvoja bio ostvariv, cijeli proces razvoja povezan je sa mogućnostima financijskih sredstava u Proračunu općine Dekanovec koji će se odvojiti za sve subjekte u sustavu civilne zaštite, a za promatrano razdoblje.


II. RAZVOJ CIVILNE ZAŠTITE

           Općina Dekanovec kao jedinica lokalne samouprave sukladno važećim propisima kontinuirano će razvijati sustav civilne zaštite i povezati resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka, te ublažavanje posljedica velike nesreće i katastrofe.
           Na temelju Analize o stanju sustava civilne zaštite na području općine  Dekanovec, a sukladno razmjeru opasnosti, prijetnji i posljedicama većih nesreća i katastrofa, utvrđenih Procjenom ugroženosti ljudi, okoliša, materijalnih i kulturnih dobara i okoliša, s ciljem zaštite i spašavanja ljudi, materijalnih dobara te okoliša kao ravnomjernog razvoja svih nositelja sustava civilne zaštite (vatrogasne postrojbe i zapovjedništva, stožera civilne zaštite, udruge građana od značaja za zaštitu i spašavanje) donosi se Plan razvoja sustava civilne zaštite  na području općine Dekanovec za 2017. (u daljnjem tekstu: Plan razvoja sustava civilne zaštite).













Plan razvoja sustava civilne zaštite odnosi se na slijedeće:  

1. STOŽER CIVILNE ZAŠTITE 
Stožer civilne zaštite osniva se na državnoj razini i na razini svake jedinici lokalne i područne (regionalne) samouprave, a aktivira se kada se proglasi stanje neposredne prijetnje, katastrofe i velike nesreće. 
Izvršno tijelo jedinice područne (regionalne) samouprave  donosi Odluku o imenovanju Stožera civilne zaštite općine Dekanovec te je ista objavljena u Službenom glasniku Međimurske županije.
Radom stožera civilne zaštite  rukovodi načelnik stožera, a kada se proglasi velika nesreća, rukovođenje preuzima izvršno tijelo jedinice (regionalne) samouprave.
Upoznavanje Stožera  civilne zaštite s novim Zakonom o sustavu civilne zaštite („Narodne novine“ broj 82/2015) a prije svega o:
· Mjerama sustava civilne zaštite
· Ustrojavanje sustava civilne zaštite
· Djelovanju sustava civilne zaštite  i načelima sustava civilne zaštite
· Sudionici u sustavu civilne zaštite
· Obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite
· Pripremi za izradu Procjene rizika
 Rok izvršenja: Odluku o imenovanju Stožeru civilne zaštite Općine Dekanovec donio je načelnik Općine Dekanovec dana 03.06.2016. godine. Sjednica Stožera civilne zaštite planira se do 30.10.2017. godine. 
Nositelj: općina Dekanovec
· Izvršitelj: Područni ured za zaštitu i spašavanje Čakovec
Kontakt podatke (adrese, fiksni i mobilni telefonski brojevi) potrebno je kontinuirano ažurirati u planskim dokumentima.
Provedbeni akti utvrđeni su člankom 17.stavak 3.podstavak 6. i članak 21.stavak 4. i 5. Zakona o sustavu civilne zaštite („Narodne novine“, broj 82/15.)

   2. POSTROJBA CIVILNE ZAŠTITE
   2.1.   Postrojba civilne zaštite
  U svrhu povećanja spremnosti i mogućnosti u provođenju akcija zaštite i spašavanja potrebno je:
   Izvršiti smotru postrojbe civilne zaštite
   Rok izvršenja: u tijeku 2017. godine.
· Izvršitelj: općina Dekanovec
Kontinuirano ažurirati podatke  o pripadnicima Postrojbe civilne zaštite u mobilizacijskim dokumentima  u svrhu osiguranja mobilizacijske spremnosti.
     Rok izvršenja: kontinuirano tijekom 2017. godine
· Izvršitelj: općina Dekanovec
Provedbeni akti utvrđeni su člankom 17.stavak 3. i članak 33. Zakona o sustavu civilne zaštite („Narodne novine“, broj 82/15.)





3. VATROGASTVO:
U cilju spremnosti i brzog djelovanja DVD-a za 2017. godinu planirana je kontinuirana edukacija  za moguće opasnosti u cestovnom  prometu, poplavama i slično.
Nositelj izrade: općina Dekanovec
Izvršitelj zadatka:  zapovjednik DVD-a
Rok : 6 mjeseci od donošenja provedbenog akta
Provedbeni akti utvrđeni su člankom 28. stavak  2.(„Narodne novine“, broj 82/15.)

4. PRAVNE I FIZIČKE OSOBE  U SUSTAVU CIVILNE ZAŠTITE
 Pravne i fizičke osobe koje će radi nekog interesa zaštite stanovništva, materijalnih i kulturnih dobara općine Dekanovec dobiti zadaću su:
· Betonska galanterija Mesarek, J. Kocijana 10, Dekanovec
· Tesarstvo Kolarić, J. Kocijana 12, Dekanovec
· Telemont d.o.o., M. Kovača 10, Dekanovec
· Nogometni kub «Mladost» Dekanovec
· Ribolovno društvo SRD «Mura» Dekanovec
· LD Fazan Dekanovec
 Sa pravnim osobama koje će poradi nekog interesa zaštite i spašavanja stanovništva, materijalnih i  kulturnih dobara općine Dekanovec dobiti zadaću potrebno je održati sastanak na kojem će se razmotriti zadaće pravnih osoba u sustavu civilne zaštite.
Izvršitelj: općina Dekanovec u suradnji s Područnim uredom za zaštitu i spašavanje Čakovec
Rok izvršenja: lipanj 2017.godine

5.	 SUSTAV UZBUNJIVANJA GRAĐANA

Cilj: uspostava sustava uzbunjivanja. U organizaciji zaštite i spašavanja u općini Dekanovec, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, te je stoga potrebno:
· nastaviti rad na unaprjeđenju sustava veza svih sudionika zaštite i spašavanja u skladu s normama u Europi,
· nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
· provjeriti čujnost sirena na području općine Dekanovec
Izvršitelji: Operateri, Područni ured za zaštitu i spašavanje, Općina Dekanovec i DVD Dekanovec.
     Rok izvršenja: kontinuirano tokom 2017.godine

      6.	EDUKACIJA STANOVNIŠTVA 

Cilj: podizanje razine svijesti građana kao sudionika sustava civilne zaštite.
Katastrofe, kao specifična krizna stanja, javljaju se kada nesreće ili krize uzrokovane prirodnim silama ili ljudskom aktivnošću (utjecajem na okoliš, tehnologijom), djeluju na ljude u tolikoj mjeri da ugroženo stanovništvo nije u mogućnosti kontrolirati tijek događaja i uspješno se nositi s nanesenim udarima, gubicima i štetama. Učestalost i ozbiljnost katastrofa u mnogome se može smanjiti ili ublažiti njihove posljedice ako se posveti veća pozornost predviđanju, promatranju i planiranju načina pomoći kao i općoj pripravnosti za adekvatni odgovor na krizu, odnosno katastrofu ukoliko se ona dogodi.



Kontinuirano vršiti:
· upoznavanje građana sa sadržajem Planova zaštite putem javnih rasprava, te putem web stranice općine Dekanovec,
· izrada potrebnih naputaka (letaka) o postupanju stanovništva u slučaju velikih nesreća i katastrofa naročito za moguće nesreće i katastrofe izazvane poplavama, potresima i opasnim tvarima u stacionarnim objektima,
· nositelj zadaće – općina Dekanovec (Stožer civilne zaštite općine Dekanovec),
· rok izvršenja – kontinuirano tijekom godine.

     Ostaju na snazi:
· Odluka o osnivanju postrojbe civilne zaštite  općine Dekanovec od 21.04.2010. 
· Odluka o određivanju operativnih snaga zaštite i spašavanja i pravnih osoba od interesa za zaštitu  i spašavanje općine Dekanovec od 14.05.2012.
· Procjena ugroženosti stanovništva, materijalnih i kulturnih dobara te okoliša od opasnosti, nastanka i posljedica velikih nesreća i katastrofa za područje Općine Dekanovec od 15.06.2015.  
· Plan zaštite i spašavanja općine Dekanovec od 15.06.2015
· Plan civilne zaštite općine Dekanovec od 15.06.2015 
· Odluka o imenovanju Stožera civilne zaštite Općine Dekanovec


7.       FINANCIRANJE SUSTAVA ZAŠTITE I SPAŠAVANJA

Cilj: racionalno, funkcionalno i učinkovito djelovanje sustava civilne zaštite. Prema Zakonu o civilnoj zaštiti  izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje  i uvježbavanje operativnih snaga. Stoga će biti, u Proračunu općine Dekanovec za 2017. godinu, u skladu s ostalim posebnim propisima, ugrađene slijedeće stavke:

	DVD Dekanovec
	2017. godina –   35.000 kuna

	JVP Čakovec
	2017. godina – 17.000,00 kuna

	Civilna zaštita
	
2017. godina -   5.000,00 kuna

	Crveni križ
	2017.godina  -   4.000,00 kuna

	Ukupno za 2017.godinu
	                         61.000,00 kuna



	Civilna zaštita
	2018. godina – 6.000,00 kuna 

	
	
2019. godina - 6.000,00 kuna

	
	

	
	



Financiranje sustava civilne zaštite za 2018. i 2019.godinu bit će utvrđeno Projekcijom proračuna općine Dekanovec za navedene godine.















8.	 SURADNJA NA PODRUČJU  CIVILNE ZAŠTITE

Cilj: razmjenom iskustava, podataka, znanja i vještina sa odgovarajućim institucijama postići podizanje razine sigurnosti civilnog stanovništva, imovine, te eko-sustava. U okviru općine Dekanovec te i šire potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu sa pozitivnim propisima. Nastaviti suradnju s Područnim uredom za zaštitu i spašavanje Čakovec s ciljem jačanja i usavršavanja operativnih i drugih snaga sustava civilne zaštite na području općine Dekanovec.
     					
						III.

Ovaj Plan razvoja sustava civilne zaštite  na području općine Dekanovec  za 2017. godinu objavit će  se u „Službenom glasniku“ Međimurske županije. 


OPĆINSKO VIJEĆE OPĆINE DEKANOVEC


Klasa: 021-05/16-01/
Urbroj: 2109/20-02-16-
Dekanovec, ___.12.2016.

		             PREDSJEDNICA OPĆINSKOG VIJEĆA

				          				            Verica Grbavec

   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
      OPĆINSKO VIJEĆE

Na temelju članka 13. stavak 4. Zakona o zaštiti od požara (NN 92/10) i članka 31. Statuta Općine Dekanovec («Službeni glasnik Međimurske županije» br. 6/2013.), Općinsko vijeće Općine Dekanovec  na 18. sjednici održanoj ___.12.2016. godine, donijelo je 

Provedbeni plan unaprjeđenja zaštite od požara
na području Općine Dekanovec za 2017. godinu

UVOD

Općinsko vijeće Općine Dekanovec donijelo je i usvojilo Procjenu ugroženosti od požara i tehnoloških eksplozija za područje Općine Dekanovec (objavljenu u Službenom glasniku Međimurske županije broj 1/2012). Navedena Procjena temelj je, sukladno članku 13. stavku 4. Zakona, za donošenje godišnjeg provedbenog plana za unaprjeđenje zaštite od požara za područje Općine Dekanovec za 2017. godinu.

I.

U cilju unaprjeđenja zaštite od požara na području Općine Dekanovec Općinsko vijeće Općine Dekanovec donosi Provedbeni plan unaprjeđenja zaštite od požara za područje Općine Dekanovec za 2017. godinu (u daljnjem tekstu: Provedbeni plan).

II.

U cilju unaprjeđenja zaštite od požara na području Međimurske županije potrebno je u 2017. godini provesti sljedeće organizacijske, tehničke i urbanističke mjere:

1. Organizacijske mjere
1.1. Vatrogasne postrojbe
a) Sukladno izračunu o potrebnom broju vatrogasaca iz Procjene ugroženosti od požara i tehnoloških eksplozija, potrebno je osigurati potreban broj operativnih vatrogasaca. Za obavljanje aktivne vatrogasne djelatnosti najmanje 20 dobrovoljnih vatrogasaca mora imati psihičku i fizičku sposobnost.
Izvršitelj zadatka: DVD Dekanovec
b) Tijekom razdoblja povećane opasnosti od izbijanja požara (ljetni period) potrebno je osigurati stalno vatrogasno dežurstvo.
Izvršitelj zadatka: DVD Dekanovec
1.2. Normativni ustroj zaštite od požara.
a) Uskladiti Plan zaštite od požara i tehnoloških eksplozija za Općinu Dekanovec.
Izvršitelj zadatka: Općina Dekanovec
b) Uskladiti Plan motrenja, čuvanja i ophodnje otvorenog prostora
Izvršitelj zadatka: Općina Dekanovec

2. Tehničke mjere
2.1. Vatrogasna oprema i tehnika
Sukladno Procjeni zaštite od požara i tehnoloških eksplozija  DVD Dekanovec ima postignutu minimalnu opremljenost za 10 dobrovoljnih vatrogasaca. 
Izvršitelj zadatka: DVD Dekanovec







3. Urbanističke mjere
3.1. U postupku donošenja prostorno-planske dokumentacije (prvenstveno provedbene) ovisno o razini prostornih planova obvezno je primijeniti mjere zaštite od požara sukladno važećim propisima.
Izvršitelj zadatka: Općina Dekanovec
3.2. U naseljima sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba osigurati stalnu prohodnost vatrogasnih pristupa i putova evakuacije.
Izvršitelj zadatka: Općina Dekanovec

4. Organizacijske i administrativne mjere zaštite od požara na otvorenom prostoru
a) Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara.
Izvršitelj zadatka: Općina Dekanovec
b) Bunari i ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.
Izvršitelj zadatka: Općina Dekanovec, fizičke i pravne osobe koje su vlasnici zemljišta na kojem se nalaze pričuve vode za  gašenje požara, DVD Dekanovec
c) Obvezan je nadzor i skrb nad državnim, županijskim i lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lako zapaljivih  tvari, odnosno, onih tvari koje  bi mogle izazvati požar ili omogućiti odnosno olakšati njegovo širenje.
Izvršitelj zadatka: Županijska uprava za ceste Međimurske županije, Općina Dekanovec

III.

Sredstva za provedbu Programa osigurana su u Proračunu općine Dekanovec za 2017. godinu.

IV.

Ovaj Provedbeni plan stupa na snagu osmog dana od dana objave u Službenom glasniku Međimurske županije.

OPĆINSKO VIJEĆE OPĆINE DEKANOVEC

Klasa: 021-05/16-01/
Urbroj: 2109/20-02-16-
Dekanovec, ____.12.2016.
		             PREDSJEDNICA OPĆINSKOG VIJEĆA
				          				            Verica Grbavec

   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
      OPĆINSKO VIJEĆE

Temeljem članka 17. stavak 1. Zakona o sustavu civilne zaštite („Narodne novine“ broj 82/15) te članka 31. Statuta Općine Dekanovec (Sl.glasnik 6/13), općinsko vijeće Općine Dekanovec na svojoj 18. sjednici održanoj ____. prosinca 2016. godine, donosi


ANALIZA STANJA SUSTAVA  CIVILNE  ZAŠTITE 
NA PODRUČJU OPĆINE DEKANOVEC 
ZA 2016. GODINU

UVOD
Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.
Općina Dekanovec dužna je organizirati poslove uz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.
Člankom 17. stavak 1. Zakona o sustavu civilne zaštite („Narodne novine“ broj 82/2015) definirano je da predstavničko tijelo na prijedlog izvršnog tijela  jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine. 
Općina Dekanovec ima izrađenu Procjenu ugroženosti stanovništva, materijalnih i kulturnih dobara i okoliša, Plan zaštite i spašavanja i Plan civilne zaštite.
Navedeni planski dokumenti ostaju na snazi do donošenja procjene rizika i od velikih nesreća i Plana djelovanja civilne zaštite u skladu s Člankom 97. Zakona o sustavu civilne zaštite („Narodne novine“ 82/2015) kao i važeći propisi navedeni u Članku 93. Zakona o sustavu civilne zaštite.

STANJE SUSTAVA ZAŠTITE I SPAŠAVANJA NA PODRUČJU OPĆINE DEKANOVEC 

1. PLANSKI DOKUMENTI

1.1. Procjena ugroženosti stanovništva, materijalnih i kulturnih dobara i okoliša od opasnosti, nastanka i posljedica katastrofa i velikih nesreća, Plan zaštite i spašavanja i Plan civilne zaštite 

Procjena ugroženosti stanovništva, materijalnih i kulturnih dobara i okoliša, Plan zaštite i spašavanja i Plan civilne zaštite izrađeni su temeljem Zakona o zaštiti i spašavanju  „Narodne novine“ 174/04, 79/07, 38/09 i 127/10, Pravilnika o mobilizaciji i djelovanju operativnih snaga zaštite i spašavanja „Narodne novine“  40/08 i 44/08., i ostalim zakonskim i podzakonskim aktima i propisima.


Procjena ugroženosti stanovništva, materijalnih i kulturnih dobara te okoliša od opasnosti, nastanka i posljedica velikih nesreća i katastrofa,  Plan zaštite i spašavanja Općine Dekanovec i Plan civilne zaštite Općine Dekanovec usvojeni su na 12. sjednici općinskog Vijeća Općine Dekanovec dana 15.06.2015. godine.

Operativne snage i druge pravne osobe od interesa za zaštitu i spašavanje upoznate su sa zadaćama koje proizlaze iz Plana zaštite i spašavanja i Plan civilne zaštite  dostavljenim Izvodima.
Općinski načelnik donio je Plan pozivanja Stožera zaštite i spašavanja Općine Dekanovec (Klasa: 021-05/10-01/102, Urbroj: 2109/20-10-01) dana 06.12. 2010. godine.

2. OPERATIVNE SNAGE

Odlukom općinskog načelnika o utvrđivanju pravnih osoba od interesa za sustav civilne zaštite na području Općine Dekanovec Klasa: 021-05/16-01/06, Urbroj: 2109/20-02-16-15 od 07.09.2016 godine, općinski načelnik Općine Dekanovec utvrdio je pravne osobe od interesa za sustav civilne zaštite na području  Općine Dekanovec. 
	
2.1. STOŽER ZAŠTITE I SPAŠAVANJA
Stožer zaštite i spašavanja je stručno, operativno i koordinativno tijelo koje pruža stručnu pomoć i priprema akcije zaštite i spašavanja. Osniva se za upravljanje i usklađivanje aktivnosti operativnih snaga i ukupnih ljudskih i materijalnih resursa zajednice u slučaju neposredne prijetnje, katastrofe i veće nesreće s ciljem sprečavanja, ublažavanja i otklanjanja posljedica katastrofe i veće nesreće na području Općine Dekanovec. 
Stožer civilne zaštite Općine Dekanovec  imenovani je 03.06.2016. godine. 
Kontakt podaci (adrese, fiksni i mobilni telefonski brojevi) kontinuirano se ažuriraju u planskim dokumentima.


2.2.  ZAPOVJEDNIŠTVO I POSTROJBE VATROGASTVA 

2.2.1.  Dobrovoljna vatrogasna društva Općine Dekanovec

U Općini Dekanovec djeluju Dobrovoljno vatrogasno društvo Dekanovec koje je u sastavu Vatrogasne zajednice Međimurske županije i Vatrogasne zajednice Općina Dekanovec – Domašinec – Podturen.

· Značajnije aktivnosti provedene u 2016. Godini
Značajnije aktivnosti koje su provedene u 2016. godini za DVD Dekanovec su: osposobljavanje za vatrogasna znanja, javna taktička vježba na OPG Murković, vatrogasna natjecanja, pregled hidranske mreže, predžetvene i žetvene aktivnosti i ostalo.
U 2016.godine DVD Dekanovec provelo je 3 intervencije na području Općine Dekanovec.
DVD se redovito osposobljava za provođenje najzahtjevnijih zadaća i spašavanja. DVD je solidno opremljeno i svake godine se nabavlja nova oprema. Ove godine kupljen je gumeni čamac s vanbrodskim motorom i prikolicom za prijevoz  koji će se prema potrebi koristiti u zaštiti i spašavanju.





2.3. ZAPOVJEDNIŠTVA I POSTROJBE CIVILNE ZAŠTITE  

Civilna zaštita je oblik organiziranja, pripremanja i sudjelovanja građana, pravnih osoba, državnih upravnih tijela i jedinica lokalne samouprave i uprave radi zaštite i spašavanja ljudi, dobara i okoliša od rizika i posljedica prirodnih, tehničko-tehnoloških i ekoloških nesreća.

Postrojba civilne zaštite
Odlukom o osnivanju Postrojba civilne zaštite Općine Dekanovec,  KLASA: 021-05/10-01/363, URBROJ: 2109/20-10-01 od 21.04.2010. osnovana je Postrojba civilne zaštite opće namjene Općine Dekanovec veličine jednog Tima  kao potpora za provođenje mjera zaštite i spašavanja, kojih su nositelji operativne snage zaštite i spašavanja, koje se u okviru redovne djelatnosti bave zaštitom i spašavanjem te za provođenje mjera civilne zaštite. Tim broji ukupno 18 obveznika. Popis obveznika definirani je na sastanku Stožera civilne zaštite te je proslijeđeni Područnom uredu za zaštitu i spašavanje – Odsjek za poslove obrane Čakovec. Spisak vojnih obveznika Općine Dekanovec raspoređenih u Postrojbu civilne zaštite opće namjene potvrđeni je od Državne uprave za zaštitu i spašavanje, Područni ured za zaštitu i spašavanje Čakovec od 23. siječnja 2012. godine, a spisak broji 18 obveznika + 4 rezerve.
 Postrojba se sastoji od dovoljnog broja članova ali je slabo opremljena.

Tim se mobilizira, poziva i aktivira za provođenje mjera i postupaka u cilju sprječavanja nastanka te ublažavanja i uklanjanja posljedica katastrofe ili velike nesreće.
Za postrojbu civilne zaštite opće namjene i povjerenike civilne zaštite i njihove zamjenike nije provedeno osposobljavanje.


Pravne osobe koje će poradi nekog interesa dobiti zadaće u zaštiti i spašavanju stanovništva, materijalnih i kulturnih dobara

U aktivnostima zaštite i spašavanja uslijed katastrofa i velikih nesreća na području Općine Dekanovec prvenstveno se angažiraju materijalno-tehnički resursi pravnih osoba. Na području Općine Dekanovec nema srednjih i velikih gospodarskih kapaciteta. 

Pravne osobe s materijalno tehničkim sredstvima navedene su u tabeli 2.

                              Tabela 1. Pravne osobe s materijalno tehničkim sredstvima
	PODUZEĆE, ADRESA, TELEFON
	MATERIJALNO TEHNIČKA SREDSTVA

	Betonska galanterija Mesarek
	Kamion, bager,

	Tesarstvo Kolarić
	kamion

	Telemont d.o.o.
	kamion



Podatke o pravnim osobama s materijalno tehničkim sredstvima, odgovorne osobe i njihove podatke potrebno kontinuirano ažurirati tijekom 2016. godine. 









2.4.  Udruge građana 

Udruge građana koje sudjeluju u sustavu zaštite i spašavanja su navedene su u tabeli 3:

                           Tabela 3. Pregled udruga s područja Općine Dekanovec
	Redni broj
	NAZIV UDRUGE/ SJEDIŠTE
	BROJ ČLANOVA

	1.
	KUU Florijan Andrašec
	18

	2.
	NK Mladost Dekanovec
	35

	3.
	ŠRD Mura Dekanovec 
	60

	4.
	Limena glazba Dekanovec
	49

	5.
	LD Fazan Dekanovec-Podturen
	54

	6.
	Dobrovoljno vatrogasno društvo Dekanovec
	40 



Podatke o udrugama, odgovorne osobe i njihove podatke potrebno kontinuirano ažurirati tijekom 2016. godine. 
U Općini Dekanovec postoji i Područna škola Dekanovec o kojoj treba posebno voditi brigu o zaštiti djece od nesreća. Izvršeno je osposobljavanje 1., 2. i 3. razreda Osnovne škole iz zaštite i spašavanja koju je proveo Područni ured za zaštitu i spašavanje Čakovec.

2.5. Smještajni kapaciteti

Za smještaj i zbrinjavanje ugroženog stanovništva predviđeni je objekat Doma kulture Općine Dekanovec. 
Odgovorne osobe predviđenih objekata za smještaj i zbrinjavanje upoznate su sa zadaćama i obvezama koje proizlaze iz Plana zaštite i spašavanja i Plana civilne zaštite Općine Dekanovec.

3. OPERATIVNE SNAGE KOJE DJELUJU NA PODRUČJU OPĆINE DEKANOVEC, A NISU U NADLEŽNOSTI OPĆINE TE POSTUPAJU PREMA VLASTITIM OPERATIVNIM PLANOVIMA

Pravne osobe koje se zaštitom i spašavanjem bave kao svojom redovnom djelatnošću djeluju sukladno svojim operativnim planovima i Planu zaštite i spašavanja za područje Općine Dekanovec. Pozivaju se, mobiliziraju i aktiviraju za provođenje mjera i postupaka u cilju sprječavanja nastanka, ublažavanja, te uklanjanja posljedica katastrofa i velikih nesreća. To su:

· Zavod za hitnu medicinu Međimurske županije,
· Zavod za javno zdravstvo Međimurske županije,
· Dom zdravlja Međimurske županije,
· Veterinarska stanica Prelog
· Hrvatske vode VGO za Muru i Gornju Dravu,VGI Čakovec
· MUP Policijska postaja Čakovec,
· JVP Čakovec,
· DUZS, Područni ured za zaštitu i spašavanje Čakovec
· Bioinstitut d.o.o Čakovec,
· Centar za socijalnu skrb Čakovec, J. Gotovca 9., Čakovec,
· Gradsko društvo crvenog križa Čakovec, Kralja Tomislava 29, Čakovec,
· Hrvatska gorska služba spašavanja – Stanica Čakovec,
· HEP Operator distribucijskog sustava d.o.o., Žrtava fašizma 1, Čakovec,


· Međimurske vode d.o.o., Matice hrvatske 10, Čakovec,
· Međimurje plin d.o.o., Obrtnička 4,  Čakovec,
· Županijska uprava za ceste Međimurske županije, Mihovljanska 70, Čakovec,
· Hrvatske šume – Uprava šuma podružnica Koprivnica, Šumarija Čakovec, Dr.A.Starčevića 57., Čakovec,
· Poljoprivredna savjetodavna služba Čakovec, Zrinsko – Frankopanska 9/III, Čakovec,
· Savjetodavna poljoprivredna služba Međimurske županije
· Poljoprivredna zadruga Čakovec

4. OBRAZLOŽENJE
Člankom 17. stavak 1. Zakona o sustavu civilne zaštite („Narodne novine“ broj 82/2015) definirano je da predstavničko tijelo na prijedlog izvršnog tijela  jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine. 
Općina Dekanovec spada u red manje ugroženih Općina. Postojeće organizirane snage uz pomoć svih građana moći će obaviti sve potrebne zadaće u slučaju većih elementarnih nepogoda i drugih katastrofa.
5. Analiza stanja sustava zaštite i spašavanja Općine Dekanovec u 2016. godini stupa na snagu osmog dana od dana objave u  «Službenom glasniku Međimurske županije».


OPĆINSKO VIJEĆE OPĆINE DEKANOVEC


Klasa: 021-05/16-01/
Urbroj: 2109/20-02-16
Dekanovec, ___.12.2016.

		             PREDSJEDNICA OPĆINSKOG VIJEĆA

				          		                       Verica Grbavec

